b'\n_START_ARTICLE_\nJ\xc3\xb8rgen Hval\n_START_SECTION_\nFotball\n_START_PARAGRAPH_\nHval ble norgesmester for Mj\xc3\xb8ndalen i 1933, 1934 og 1937. Han var dessuten tapende finalist i 1931, 1936 og 1938. Hval sk\xc3\xa5ret i tre av finalene han spilte, best huskes det avgj\xc3\xb8rende m\xc3\xa5let i 1934-finalen. Like f\xc3\xb8r slutt i andre ekstraomgang satte han inn et straffespark og sikret Mj\xc3\xb8ndalen deres andre strake mesterskap._NEWLINE_Hval debuterte p\xc3\xa5 det norske landslaget i 1933 og spilte totalt 6 landskamper. Hans foretrukne posisjon var senterl\xc3\xb8per, men han kunne ogs\xc3\xa5 spille p\xc3\xa5 venstrekanten. Han hadde god teknikk og ble regnet som en lur og taktisk klok spiller.\n_START_SECTION_\nBandy\n_START_PARAGRAPH_\nI bandy ble Hval norgesmester fire ganger: i 1930, 1937, 1940 og 1947. Lillebroren K\xc3\xa5re \xc2\xabKjeksen\xc2\xbb Hval var med p\xc3\xa5 vinnerlaget i 1947. J\xc3\xb8rgen Hval fikk ingen kamper p\xc3\xa5 det norske landslaget, men han spilte \xc3\xa9n B-landskamp i 1940.'